S-22/2018

Mál þetta, sem þingefst var og dómtekið 22. febrúar sl., er höfðað með ákæru lögreglustjórans á Norðurlandi eystra, útgefinni 29. janúar 2018 á hendur G-kk-þgf Ó-kk-þgf H-kk-þgf, kt. 140579-5649, óstaðsettum í hús á Akureyri, „fyrir eftirtalin brot á ávana- og fíkniefnalögum:

I. (Mál nr. 316-2017-7922)

Með því að hafa mánudaginn 18. september 2017, verið með í vörslum sínum í geymslu 402 í sameign fjölbýlishússins að […], 73,61 gramm af amfetamíni, 221,47 grömm af maríhúana og 36,15 grömm af kannabisstönglum.

Telst brot þetta varða við 2. gr., sbr. 5. gr. og 6. gr. laga um ávana- og fíkniefni nr. 65/1974, með síðari breytingum og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

II.  (Mál nr. 316-2017-8071)

Með því að hafa laugardaginn 23. september 2017, verið með í vörslum sínum 12,22 grömm af amfetamíni, 3,13 grömm af maríhúana og 0,11 grömm af tóbaksblönduðu kannabisefni, en efni þessi fundust á ákærða við leit á honum þegar verið var að færa hann í fangaklefa á lögreglustöðinni á Akureyri við Þórunnarstræti.

Telst brot þetta varða við 2. gr., sbr. 5. gr. og 6. gr. laga um ávana- og fíkniefni nr. 65/1974, með síðari breytingum og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta upptöku á efnum þeim, sem lögreglan lagði hald á og tilgreind eru í efnaskrám nr. 36.117 og 36.133, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Fyrirkall í máli þessu var gefið út 8. febrúar 2018 og var það birt fyrir ákærða 16. sama mánaðar og var þess getið í fyrirkallinu að sækti hann ekki þing kynni fjarvera hans að vera metin til jafns við viðurkenningu á því að hafa framið umrætt brot.

Þar sem ákærði sótti ekki þing var málið dómtekið að kröfu fulltrúa ákæruvalds, með vísan til 1. mgr. 161. gr. laga nr. 88/2008.

Þykir mega jafna framangreindri útivist ákærða til játningar hans með vísan til ofangreindrar lagagreinar, enda fer sú niðurstaða ekki í bága við gögn málsins. Telst brot ákærða því nægilega sannað og er það réttilega heimfært til lagaákvæða í ákæru.

Sakaferill ákærða hefur ekki áhrif á refsiákvörðun í máli þessu.

Í máli þessu er ákærði staðinn að vörslum á verulegu magni fíkniefna eins og nánar greinir í ákæru. Þykir hæfileg refsing honum til handa, að teknu tilliti til þessa, hæfilega ákveðin fangelsi í sex mánuði. Rétt þykir að binda refsinguna skilorði með þeim hætti sem nánar greinir í dómsorði.

Engan sakarkostnað leiddi af meðferð málsins.

Framangreind upptökukrafa ákæruvalds er tekin til greina eins og nánar greinir í dómsorði.

H-kk-nf B-kk-nf héraðsdómari kveður upp dóm þennan.

D Ó M S O R Ð

Ákærði, G-kk-nf Ó-kk-nf H-kk-nf, sæti fangelsi í sex mánuði, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940.

Gerð eru upptæk 85.83 grömm af amfetamíni, 224,6 grömm af mariuana, 36,15 grömm af kannabisstönglum, 0,11 grömm af tóbaksblönduðu kannabis.

H-kk-nf B-kk-nf

Dómsorðið er lesið upphátt. Dómfelldi er fjarstaddur.

Ákærandi skal birta dóminn, sbr. 3. mgr. 185. gr. laga nr. 88/2008.

Dómþingi slitið.

H-kk-nf B-kk-nf

Vottur:

U-kvk-nf S-kvk-nf